open-index/open-wikipedia-markdown huggingface dataset:
Torsten Kumfeldt

**Karl Torsten Kumfeldt** (født 4. januar 1886, død 2. mai 1966) var en svensk svømmer og vannpolospiller som deltok i flere olympiske leker, 1908 i London, 1912 i Stockholm og 1920 i Antwerpen.

Kumfeldt vant en olympisk sølvmedalje i vannpolo under OL 1912 i Stockholm. Han var med på det svensk vannpololaget som kom på andreplass i turneringen bak Storbritannia. I kampen om sølvmedaljene vant Sverige over Belgia med 4-2. Turneringen ble avviklet i Djurgårdsbrunnsviken i perioden 7. til 16. juli 1912. Han var også med på de svenske vannpololagene som kom på tredjeplass både i OL 1908 i London og OL 1920 i Antwerpen. Kumfeldt deltok også i svømming under OL 1908.

## OL-medaljer
*  1912  Stockholm - Sølv i vannpolo,  Sverige
*  1908  London -  Bronse i vannpolo,  Sverige
*  1920  Antwerpen - Bronse i vannpolo,  Sverige

## Eksterne lenker
*
Magnus Paulsen

**Magnus Paulsen** (født 17. januar 1986 i Oslo) er en norsk fotballspiller som spiller for Hasle-Løren. Før han gikk til Hasle-Løren hadde han spilt for Skeid hele sin karriere, fra smågutt til A-lag.

Paulsen studerte idrettsfag ved Bjerke videregående skole i Oslo fra 2002 til 2005.

## Se også
* Liste over kjente elever ved Bjerke videregående skole

## Referanser


## Eksterne lenker
*
Tadla-Azilal

** Tadla-Azilal** var en av Marokkos regioneri perioden 1997–2015. Den hadde 1&nbsp;450&nbsp;519 innbyggere (2. september 2004), og et areal på 17&nbsp;125&nbsp;km². Regionens administrative hovedstad var Beni Mellal.

Regionen var delt i to provinser: Azilal og Béni-Mellal.
Andreas Gjesvold

**Andreas Gjesvold** (født 30. mars 1985 i Oslo) er en norsk fotballspiller som i 2008-sesongen spilte på midtbanen til Skeid. Han har tidligere spilt for klubbene SF Grei og Groruddalen ballklubb. 

Gjesvold studerte idrettsfag ved Bjerke videregående skole i Oslo fra 2002 til 2005.

## Se også
Liste over kjente elever ved Bjerke videregående skole

## Eksterne lenker
* Profil hos altomfotball.no
Dyrtjørnhøi

**Dyrtjørnhøi** er et fjell i Vågå kommune i Innlandet. Det har en høyde på 1&nbsp;687 meter over havet og primærfaktoren på 680 meter er blant Skandinavias 200 høyeste.

## Se også
* Liste over fjell i Skandinavia

## Fotnoter



## Referanser
Frydenbergveien (Oslo)

:::*Se [[Frydenbergveien|pekerside]] for flere forekomster av Frydenbergveien.*

**Frydenbergveien** (17–45, 24–58) er en vei på Frydenberg/Hasle i bydel Grünerløkka i Oslo. Den går fra Grenseveien til Alnabanen, der den går over i Peter Møllers vei. Veien er en del av et gammelt veiløp fra Trondheimsveien ved Carl Berners plass opp til Hasle-gårdene. Den første delen av dette veiløpet er nå Frydens gate.

Veien har navn etter gården Frydenberg, tidligere Søndre Hasle, der hovedhuset (nr 37) nå brukes som barnevernsinstitusjon.

Veien starter parallelt inntil Gjøvikbanen og snor seg så gjennom eldre villabebyggelse med noen rekkehus og en del fortetting fram til Hasleveien. 

Deretter følger på nordsida det gamle industrianlegget til Asea Per Kure. I området er det siden bygget en rekke boligblokker i et felt med navnet Frydenberg. Deler av den gamle produksjonshallen Frydenbergveien 48 er planlagt bevart og utbygd til ungdomsskolen Frydenbergveien skole. På sørsida ligger først en del flermannsboliger i tre, deretter produksjons- og lagerområdet til Arcus og Vectura (tidligere Vinmonopolet, adresse Haslevangen 14). 

Veien krysser så Alnabanen og blir Peter Møllers vei.

## Litteratur
* 

## Eksterne lenker
*
Frydenbergveien

**Frydenbergveien** eller **Frydenbergvegen** finnes flere steder i Norge:

**Frydenbergveien:**
* Frydenbergveien (Kongsberg)
* Frydenbergveien (Lillestrøm)
* Frydenbergveien (Nordre Follo)
* Frydenbergveien (Oslo)
* Frydenbergveien (Stokke)

**Frydenbergvegen:**
* Frydenbergvegen (Namsos)
* Frydenbergvegen (Trondheim)
Maktbasen

**Maktbasen** er et analyseverktøy utviklet av *[[Brennpunkt (NRK)|Brennpunkt]]*-redaksjonen i NRK. Basen gir oversikt over næringslivsnettverkene blant alle norske lokal- og rikspolitikere. Dataene kommer fra Vismas liste over foretak som er koblet med lister over politikere fra Kommuneforlaget. Referater fra saker og voteringer er koblet via tidspunkt for stemmegivingen, noe som har store muligheter for feilkilder. Dataene i basen blir ikke dynamisk oppdatert, men blir oppdatert minimum fire ganger i året. Basen ble lansert mandag 22. september 2008.

Det finnes en tilsvarende liste over stortingspolitikerne som kalles Politikerbasen.

## Referanser


## Eksterne lenker
* 
* Maktbase hos NRK &ndash; artikkel i Liberaleren
* Maktbasen &ndash; artikkel hos NRKbeta
Sworn Vengeance (Severe Torture-album)

***Sworn Vengeance*** (utgitt 2005) er det fjerde studioalbumet til det nederlandske brutal death metal-bandet Severe Torture. 

## Sporliste
# «Dismal Perception» (2:51)
# «Serenity Torn Asunder» (3:27)
# «Fight Something» (4:14)
# «Repeat Offender» (3:21)
# «Countless Villans» (3:55)
# «Dogmasomatic Nausea» (2:50)
# «Redefined Identity» (3:29)
# «Buried Hatchet» (3:41)
# «Sworn Vengeance» (5:18)
# «Submerged in Grief» (2:52) 

## Kilder
*Sworn Vengeance hos Encyclopaedia Metallum

## Eksterne lenker
*
Allround-VM på skøyter 1964, menn

**Allround-VM på skøyter 1964, menn** ble arrangert på Helsingfors Olympiastadion i Helsingfors, Finland den 22. og 23. februar 1964 med 35 deltakere fra 16 nasjoner.

Knut Johannesen fra Norge ble verdensmester.

## Sammenlagt

## Referanser




## Litteratur
* 

## Kilder
* 

## Eksterne lenker
*  for Allround-VM på skøyter 1964 for menn. PS. Har feil tid og plassering på  Antson's 500 meter.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (Kommentarer: Riktig tid på Antson's 500 meter, men mangler Jonny Nilsson som ikke gikk andre dag.)
*
Opptakshaugane

**Opptakshaugene** er en brearm på sørøstsiden av Jostedalsbreen i Luster kommune i Vestland. Breen har en topp på 1681 meter over havet.

## Se også
* Liste over Norges høyeste fjell
* Liste over isbreer i Norge

## Referanser
Souss-Massa-Drâa

** Souss-Massa-Drâa ** var en av Marokkos regioner i perioden 1997–2015. Den hadde 3&nbsp;255&nbsp;311 innbyggere (2007), og et areal på 70&nbsp;880&nbsp;km². Regionens administrative hovedstad var Agadir.

Regionen var delt i følgende prefekturer og provinser:
* Agadir-Ida-Ou Tanane (prefektur)
* Inezgane-Aït Melloul (prefektur)
* Chtouka Aït Baha
* Ouarzazate 
* Taroudant
* Tiznit
* Zagora
Allround-VM på skøyter 1965, menn

**Allround-VM på skøyter 1965, menn** ble arrangert på Bislett stadion i bydelen St. Hanshaugen, Oslo i Norge den 13. og 14. februar 1965 med 43 deltakere fra 17 nasjoner.

Per Ivar Moe fra Norge ble verdensmester.

## Program

## Distansevinnere

## Sammenlagt

## Referanser




## Litteratur
* 

## Eksterne lenker
* 
*  for Allround-VM på skøyter 1965 for menn.
*  Resultater på www.ISU.html.infostradasports.com sine nettsider.
*  Medaljer nasjonsvis og Resultater på The-Sports.org (angir kun første dag som dato for stevnet som varte i 2 påfølgende dager)
* 
;Videoer på YouTube
*  varighet: 39min 31sek
*  varighet: 23min 26sek
*  varighet: 39min 28sek
*  varighet: 39min 59sek
*  varighet: 15min 54sek
Vilhelm Andersson

**Vilhelm Cletus Andersson** (født 11. mars 1891, død 21. september 1933) var en svensk svømmer og vannpolospiller som deltok flere  olympiske leker; 1908 i London, 1912 i Stockholm, 1920 i Antwerpen og 1924 i Paris.

Andersson vant en olympisk sølvmedalje i vannpolo under OL 1912 i Stockholm. Han var med på det svensk vannpololaget som kom på andreplass i turneringen bak Storbritannia. I kampen om sølvmedaljene vant Sverige over Belgia med 4-2. Turneringen ble avviklet i Djurgårdsbrunnsviken i perioden 7. til 16. juli 1912. Han deltok også i svømmekonkurransen både i OL i London og Stockholm.

Han var også med på det svenske vannpololaget som kom på tredjeplass åtte år senere, under OL 1920 i Antwerpen og under 1924 i Paris med laget som kom på fjerdeplass.

## OL-medaljer
* 1912  Stockholm -  Sølv i vannpolo, (Sverige)
* 1920  Antwerpen -  Bronse i vannpolo, (Sverige)

## Referanser


## Eksterne lenker
* 
* Vilhelm Andersson, Sveriges Olympiska Kommitté
Sworn Vengeance

:*For den nederlandske death metal-albumet med sammen navn, se [[Sworn Vengeance (Severe Torture-album)|Sworn Vengeance]]*

**Sworn Vengeance** er et amerikansk hardcore punk-band, fra vestkysten i USA. 

## Siste medlemmer
*Ryan &ndash; Vokal
*Tony &ndash; Trommesett
*Brian &ndash; Elektrisk gitar
*Doug &ndash; Elektrisk gitar
*Carl &ndash; Bassgitar

## Diskografi
**The Flame Still Burns* (demo, 1997) 
**Soul Stealer*  (demo, 1997) 
**The Tie That Binds* (split album, 1998, med Strength By Strength) 
**Nineteen Ninety Hate* (demo, 1998) 
**California Hardcore: A Call To Arms* (singel, 1998) 
**My Friend Violence* (demo, 1998) 
**Abbadon* (studioalbum, 1999)
**The Blood and The Chaos* (7" 1999) 
**Destroyer of Worlds* (split album, 1999, med All Bets Off) 
**Straight Edge: Rise of a New Era* (singel, 1999) 
**Contenders for the Crown* (singel, 1999) 
**Born From Homicide* (split album, 1999 med Dysphoria) 
**Domination* (album, 2000) 
**My Friend Violence*  (Bonus versjon)

## Kilder
*Diskografi
*Uoffisiell hjemmeside

## Eksterne lenker
*
Allround-VM på skøyter 1966, menn

**Allround-VM på skøyter 1966, menn** ble arrangert på Nya Ullevi i Göteborg i Sverige den 19. og 20. februar 1966 med 37 deltakere fra 15 nasjoner.

Kees Verkerk fra Nederland ble verdensmester etter tre distanseseiere og beste sammenlagt poengsum, noe som ikke hadde blitt gjort på 34 år, da Ivar Ballangrud gjorde det samme i Allround-VM 1932. Verkerk ble etter sesongen premiert med Oscarstatuetten (Oscar Mathisens ærespris) for denne seieren.

Det var totalt  tilkuere med  tilskuere på lørdagen 19. februar og  tilskuere på søndagen 20. februar noe som var nordisk publikumsrekord på skøyteløp.

Natten mellom første og andre dag av mesterskapet kom mildværet og tåken sigende, som ga bløt is på søndagens løp og dermed favoriserte de lette løperne. Fred Anton Maier skriver i sin bok at regjerende europamester Ard Schenk som ledet sammenlagt etter første dag mistet trolig mesterskapet på grunn av denne fadesen siden arrangørene ikke hadde fått fikset isfryseanlegget slik at man unngikk bløt is på søndagen, riktignok uten og påstå at Kees ikke fortjente det. De var fullverdige mestere begge to.

## Program

## Distansevinnere

## Sammenlagt

## Referanser




## Litteratur
* 
* 
* 
* 

## Eksterne lenker
* 
*  for Allround-VM på skøyter 1966 for menn.
*  Resultater på www.ISU.html.infostradasports.com sine nettsider.
*  Sammenlagt-medaljer og Resultater på The-Sports.org (angir kun første dag som dato for stevnet som varte i 2 påfølgende dager)
* 
;Videoer på YouTube
*  med 1t 11min 42sek
*  med 1t 6min 34sek
Lisa Regnell

**Lisa Teresia Regnell** (født 3. februar 1887, død 5. november 1979) var en svensk sportsutøver som deltok i de olympiske leker 1912 i Stockholm.

Regnell vant en olympisk sølvmedalje i stuping under OL 1912 i Stockholm. Hun kom på andreplass på 10 meter tårnstup for damer bak sin landsmann Greta Johansson. Det var første gangen kvinner fikk delta i en olympisk stupekonkurrane. Det var totalt fjorten deltakere fra tre nasjoner og konkurransen ble avviklet i perioden 10. til 13. juli 1912.

## OL-medaljer
* 1912  Stockholm -  Sølv i stuping, tårnstup 10 meter damer

## Referanser


## Eksterne lenker
*
Gustaf Blomgren

**Gustaf Blomgren** (født 24. desember 1887, død 25. juli 1956) var en svensk svømmer og stuper som deltok i de olympiske lekene 1912 i Stockholm og  1920 i Antwerpen.

Blomgren vant en olympisk bronsemedalje i stuping under OL 1912 i Stockholm. Han kom på tredjeplass på 10 meter tårnstup bak sin landsmann Erik Adlerz og Albert Zürner fra Tyskland. Åtte år senere, under OL 1920 i Antwerpen kom han på fjerdeplass i både 3 meter sviktstup og 10 merer tårnstup.

## OL-medaljer
* 1912  Stockholm -  Bronse i stuping, tårnstup 10 meter  Sverige

## Referanser


## Eksterne lenker
*
Allround-VM på skøyter 1988, menn

**Allround-VM på skøyter 1988, menn** ble arrangert på Kompleks stadion, Medeo i Alma-Ata, Kasakhiske SSR i Sovjetunionen den 5. og 6. mars 1988 med 40 deltakere fra 20 nasjoner. 

Eric Flaim fra USA ble verdensmester. 

## Medaljevinnere
;Sammenlagtmedaljer

;Distansemedaljer

## Sammenlagt

: f = med fall
: NCxx = ikke kvalifisert for siste distanse, 10 000 m.
: DNS = ikke startet

## Funksjonærer
Blant funksjonærene stilte norske Svein Inge Strugstad som starter.

;Ledere og trener for den norske troppen
* Hans Trygve Kristiansen (trener), Johnny Høgseth (fysioterapeut).
* Ørnulf Samuelsen (lagleder), Rune Gerhardsen (hovedleder)

## Kilder
* Norges Skøyteforbund Årbok 1987–1988 (1. april 1987 – 31. mars 1988) sidene 33 (funksjonær), 47–48 (løperrepresentasjon og ledere) og 92–93 (resultater).

## Eksterne lenker
* 
* Resultater på  www.SpeedSkatingStats.com og på  Schaatsstatistieken.nl med internasjonale mesterskaps-plasseringer (Søster-nettsteder)
*  Resultater (gammelt nettsted) på data.ISUresults.eu og Resultater (nytt nettsted) på www.ISU.html.infostradasports.com sine nettsider.
*  Resultater på The-Sports.org (ikke helt komplett, mangler Bae Ki-tae.)
*
Maria Rosa Quario

**Maria Rosa Quario** (født 24. mai 1961 i Milano) er en tidligere italiensk alpinist.

Maria Rosa Quario tilhørte i perioden fra 1979 til 1986 verdenseliten i storslalåm og slalåm. I løpet av karrieren vant hun fire renn i verdenscupen.

Under OL 1980 i Lake Placid kom Quario på fjerdeplass, etter å ha ligget på bronseplassen etter første omgang. Erika Hess skjøv imidlertid Quario ut av seierspallen med en margin på 0,03 sekunder. Noe lignende hendte under VM 1982 i Schladming. Da ledet hun etter første omgang, men måtte nøye til slutt ta til takke med femteplassen.

Under OL 1984 i Sarajevo kom Quario på sjuendeplass i slalåm. Hun la opp i 1986.

## Verdenscupseire

## Referanser


## Eksterne lenker
*
Summer Night City

«**Summer Night City**» er en poplåt skapt og fremført av den svenske musikkgruppa ABBA. Låten ble skrevet av Björn Ulvaeus og Benny Andersson.

## Historie
Innspillingen av «Summer Night City» ble påbegynt 30. mai 1978 og resultatet var tenkt å utgis på albumet *[[Voulez-Vous]]* i 1979. ABBAs nye innspillingsstudio, Polar Music Studio, var blitt innviet på Kungsholmen i Stockholm den 18. mai, men var ennå ikke klart til å tas i bruk, så innspillingen begynte i Metronome Studio.

Under innspillingen ble låten prøvd i ulike arrangement og den hadde opprinnelig en 43-sekunders balladelignende intro, men denne ble tatt bort før låten ble gitt ut. Til tross for flere ulike forsøk var gruppa fortsatt ikke fornøyd. Å mikse singelen tok minst ei uke, lengre enn noen annen ABBA-låt. ABBA besluttet å gi ut «Summer Night City» som single den 6. september 1978 til tross for sin misnøye. Låten ble den andre av gruppas singler som ikke ble tatt med på noe musikkalbum (den første var «Fernando»). Singlens B-side var et potpurri med de amerikanske folkevisene *Pick a Bale of Cotton*, *On Top of Old Smokey* og *Midnight Special* som gruppa hadde spilt inn allerede i 1975. Disse var de eneste låtene ABBA ga ut som de ikke hadde skrevet selv.

Til tross for ABBAs negative innstilling ble «Summer Night City» en stor hit og toppet listene i Irland, Finland og Sverige. Den var for øvrig gruppas siste single i Sverige. «Summer Night City» var gruppas første single siden «SOS» i 1975 som ikke nådde topp tre på den britiske singlelista.

Den tidligere utgitte lengre versjonen med balladelignende intro ble til slutt gitt ut på CD-boksen ABBA - Thank You For The Music i 1994. På gruppas verdensturné i 1979 hadde de fremført låten med en lignende roligere intro spilt på Benny Anderssons synthesizer.

## Listeplasseringer
Totonakiske språk

**Totonakiske språk** er en språkfamilie som består av to språk, totonakisk og tepehua. Det mest utbredte av dem er totonakisk, som snakkes av rundt 230&nbsp;000 mennesker, mens tepehua snakkes av om lag 10&nbsp;000. Begge språka snakkes i det sentrale Mexico, hovedsakelig i delstatene Puebla, Veracruz og Hidalgo. De er også en del av det mesoamerikanske språkområdet.
VM i svømmesport 1994

**VM i svømming 1994**. De sjuende verdensmesterskapet i svømming ble arrangert i Roma i perioden 1. til 11. september. 

## Menn
### 50 meter fri




### 100 meter fri




### 200 meter fri




### 400 meter fri




### 1500 meter fri




### 100 meter butterfly




### 200 meter butterfly




### 100 meter rygg




### 200 meter rygg




### 100 meter bryst




### 200 meter bryst




### 200 meter medley




### 400 meter medley




### 4 x 100 meter fri





### 4 x 200 meter fri




### 4 x 100 meter medley




### 25 kilometer




## Kvinner
### 50 meter fri




### 100 meter fri




### 200 meter fri




### 400 meter fri




### 800 meter fri




### 100 meter butterfly




### 200 meter butterfly




### 100 meter rygg




### 200 meter rygg




### 100 meter bryst




### 200 meter bryst




### 200 meter medley




### 400 meter medley




### 4 x 100 meter fri




### 4 x 200 meter fri




### 4 x 100 meter medley




### 25 kilometer



## Medaljeoversikt
Tepehua

**Tepehua** er et totonakisk språk som snakkes av rundt 10&nbsp;000 mennesker i de meksikanske delstatene Veracruz, Puebla og Hidalgo. Det er også en del av det mesoamerikanske språkområdet, og har flere fellestrekk med andre mesoamerikanske språk.

## Dialekter
Ethnologue deler inn tepehua i følgende hoveddialekter:
*Huehuetla-tepehua
*Pisaflores-tepehua
*Tlachichilco-tepehua

## Referanser
Halvdollar

**Halvdollar** er en amerikansk mynt som tilsvarer halvparten av en dollar eller 50 cent. Mynten finnes i flere utgaver og utforminger, men er lite omsatt og aksepteres i svært få amerikanske myntautomater. Den siste pregede halvdollaren ble lansert i 1964 til minne om den forhenværende presidenten John F. Kennedy.
Slaget ved Point Pleasant

**Slaget ved Point Pleasant** var det eneste virkelig store slaget under Lord Dunmores krig. Det ble kjempet den 10. oktober 1774, hovedsakelig mellom Virginias milits og to indianerstammer &mdash; shawneene og mingoene. Hendelsen fant sted nær dagens Point Pleasant langs elven Ohio, og begynte med at indianerne, ledet av shawneenes høvding Cornstalk, angrep Virginia-militsen som var anført av Andrew Lewis. Dette ble gjort i et forsøk på å stoppe Lewis' fremrykning inn i Ohio Country. Etter en lang og voldsom kamp, endte Cornstalk med retrett. Krigen endte med at virginianerne, sammen med en andre styrke ledet av Virginias britiske guvernør Lord Dunmore, marsjerte inn i Ohio Country og tvang Cornstalk til å skrive under på en traktat som avsluttet krigen.
Totonakisk

**Totonakisk** er et språk som snakkes av rundt 230&nbsp;000 mennesker i Mexico, hovedsakelig i delstatene Puebla og Veracruz. Sammen med tepehua utgjør totonakisk den totonakiske språkfamilien. Språket er en del av det mesoamerikanske språkområdet, og deler derfor flere trekk med andre mesoamerikanske språk.

Totonakisk er agglutinerende og polysyntetisk. Verbet kommer vanligvis først i setningene. Språket har seks vokalfonemer og 17 konsonantfonemer. Et særtrekk med totonakisk er lydsymbolisme, som vil si at et ords betydning kan modifiseres ved å bytte ut en konsonant med en annen, for eksempel for å uttrykke intensitet eller størrelse.

## Dialekter
Ethnologue deler inn totonakisk i følgende hoveddialekter:
*Coyutla-totonakisk
*Filomena-Mata-Coahuitlán-totonakisk
*Høylandstotonakisk
*Ozumatlán-totonakisk
*Papantla-totonakisk
*Øvre Necaxa-totonakisk
*Xicotepec-totonakisk
*Misantla-totonakisk

## Referanser
Tom André Jacobsen

**Tom André Jacobsen** (født 29. mars 1984) er en norsk ishockeyspiller. Han spiller løper eller forward for Lørenskog ishockey.   
 
Jacobsen studerte idrettsfag ved Bjerke videregående skole fra 2000 til 2003. Han spilte for Vålerenga hele karrieren, og debuterte i eliteserien som 19 åring i 2003. Han fikk ikke tilstrekkelig med spilletid, og søkte nye utfordringer før 2008-2009-sesongen, og skiftet klubb til Lørenskog ishockey.

## Se også
* Liste over kjente elever ved Bjerke videregående skole

## Referanser


## Eksterne lenker
*
Thorsten Dulsrud

**Thorsten Dulsrud** (født 1954) er en norsk trommeslager og skuespiller fra Sander i Sør-Odal. Han er mest kjent for sin rolle som *Guttorm Grevling* i TV-serien Pelle Parafin og automatspøkelsene med Tramteatret, som gikk på NRK i 1981. 

Han deltok også på andre av Tramteatrets forestillinger, TV-produksjoner og fonogramutgivelser mellom 1978 og 1984. I 1970-årene var han med i folkrock-gruppa Strengegjengen og deres sideprosjekt *Kåre Draytons*, som ga ut Grand Prix-parodien «Vær så snill og ring». Han spilte bl.a. også trommer på Marit Mathiesens LP *Med Parfyme*, singlen «Alive, alive», med Birgitte Grimstad og Geirr Lystrup, og har siden bidratt på utgivelser av blant andre Steinar Albrigtsen.

## Diskografi
### Tramteatret
* *[[Tramfart]]* (1978)
* *[[Pelle Parafins Bøljeband (album)|Pelle Parafins Bøljeband]]* (1981)
* *[[Tramteatret (album)|Tramteatret]]* (1982)
* *[[Beste sanger]]* (1984)
* *[[Tramteatrets krøniker]]* (1995)
* *[[25 beste]]* (2001)
* *[[40 beste (Tramteatret)|40 beste]]* (2003)
### Strengegjengen
* *[[Trå tell]]* (1976)
;Singler
* «Vær så snill og ring»/«Kåre Draytons egen sang» (1976, under navnet *Kåre Draytons*)

### Vanessa
* *[[Black and White (Vanessa-album)|Black and White]]* (1976)
### Deltar på
* Arild Nyquist & Terje Wiik: *[[Tomme bord]]* (1981)
* Marit Mathiesen: *[[Med parfyme]]* (1981)
* Terje Wiik: *[[Hjerteklapp]]* (1982)
* Bent Patey: *[[Ocean Front Walk]]* (1983)
* Anne Marie Kvien: *[[La meg få tenne et lys]]* (1983)
* Marit Mathiesen: *Søstra mi/Bare ditt* (1984)
* Marit Mathiesen: *[[Gale hjerte]]* (1984)
* Grafitti Records: *[[The Grafitti Project]]* (1984)
* Birgitte Grimstad & Geirr Lystrup: *Marianella/Alive, Alive* (1984)
* Steinar Albrigtsen: *[[Bound to Wander]]* (1992)
* Sverre Kjelsberg: *[[Drømmen e fri]]* (1994)
* Steinar Albrigtsen: *[[Now and Then]]* (1998)
* Sverre Kjelsberg: *[[Større kraft enn krutt]]* (2005)
* Plastic Strip: *[[Compendium Records &ndash; Norway's First Progressive Record Store and Label 1974&ndash;1977]]* (2010)
* Tore Morten Andreassen: *[[Ord og stemninger (feat. Prosjekt Obstfelder)]]* (2011)
* Neograss: *[[Overtru fra Yttersia]]* (2012)
* Scandinavia Event: *[[We Love the 80's]]* (2014)
* MAI/Universal Music: *[[MAI 1973&ndash;1983]]* (2016)

## Referanser
Jonny Fjeldstad

**Jonny Fjeldstad** (født 27. november 1983) er en norsk ishockeyspiller. Han spilte løper eller forward fra 2011/12-sesongen for Vålerenga.   
 
Fjeldstad studerte idrettsfag ved Bjerke videregående skole fra 1999 til 2002, hvorpå han gikk fra ungdomsklubben Vålerenga, til Manglerud Star. Etter to sesonger der, flyttet han til Lillehammer, men kom tilbake til Oslo og Manglerud året etter. I 2006 gikk han til Lørenskog Ishockeyklubb, og ble med klubben opp i eliteserien i 2008.

Fra sesongen 2011/12 vendte han tilbake til moderklubben Vålerenga.

Fjeldstad er gift med tidligere fotballspiller, Kaia Ruud Solem siden 2012. De har to barn sammen. Han er utdannet tømrer og arbeider som prosjektleder innen bygg- og anleggsbransjen.

## Se også
* Liste over kjente elever ved Bjerke videregående skole

## Referanser


## Eksterne lenker
*
Ambassadør (sanggruppe)

**Ambassadør** er en norsk kristen sanggruppe som ble startet høsten 1978 av Rune Dahl og Marie Sinclair (senere: Marie Dahl). Idéen kom etter at de i ett par års tid hadde reist rundt som sangevangelister. De hadde base i baptistmenigheten på Oppdal, der Åge Åleskjær virket. Ambassadør har spilt en betydelig rolle  i norske menigheter, som foregangsgruppe innen sjangeren lovsang. Tekstene er ofte på norsk, og mange av tekstene og melodiene er selvskrevet. 

Ambassadør fikk etterhvert mange oppdrag, særlig i årene fra tidlig på 1980-tallet, i møtesammenhenger, men også mye til skolekonserter på ungdomsskolene. De ble kjent som lovsangsgruppe og mye brukt i ulike menigheter og kirkesamfunn. De fikk ikke være med på Norsktoppen fordi de sang sanger med kristne tekster

I perioden 1981 til 1987 var sanggruppen et fulltids engasjement for medlemmene. De besøkte utlandet ved flere anledninger, blant annet Polen, Tyskland og USA. Medlemmene var Rune Dahl, Marie Sinclair, Arnt-Owe Ishoel, Ingfrid Rogstad og Kristin Jensen.

På slutten av 1980-tallet ble sammesettningen i gruppen endret, men Rune Dahl og Marie Sinclair har vært med hele tiden. 

## Diskografi
*1978 – *Ambassadør*
*1983 – *Speilet*
*1985 – *Bring kongen tilbake*
*1987 – *Live*
*1989 – *Vår Gud er en god Gud*
*1994 – *Forventning*
*1998 – *Best of Ambassadør*
*2008 – *Alltid Lovsang*

## Referanser
Kysylkum

**Kysylkum** (usbekisk: *Qizilqum*, kasakhisk: Қызылқұм &ndash; *Qyzylqum*, oversatt: «Rød sand»), er en ørken i Sentral-Asia. Den ligger i Turansenkningen, mellom elvene Amu Darja og Syr Darja, og er delt mellom Kasakhstan og Usbekistan, og med en liten del i Turkmenistan. Den dekker et område på 298&nbsp;000&nbsp;km², og er med det verdens 11. største ørken. 

## Geografi
Området består i all hovedsak av en vidstrakt slette opp til 300&nbsp;moh, med flere senkninger og høyland innimellom. Mesteparten av området er en sandørken dekket av sanddyner. I nordvest er store områder med *takir*, som er harde leirsletter dannet av sesongsmessig regn som fordamper og danner en skorpe. Det finnes også enkelte oaser. Det er jordbruksbosetninger langs elvene og i oasene. Kysylkum har en årsnedbør på 70–125&nbsp;mm og en middeltemperatur på rundt 16&nbsp;°C.

## Flora og fauna
Plantelivet i ørkenen er preget av det tørre klimaet, og omfatter blant annet forskjellige vekster i amarantfamilien, foruten gress og hardføre busker.  

Det har de siste skjedd en endring i plantelivet i Kysulkum, i likhet med i den nærliggende ørkenen Karakum, noe som antas å ha sin årsak i et redusert beitepress, saltstormer fra den inntørkede Aralsjøen og endringer i nedbørsmønster forårsaket av den reduserte overflaten av Aralsjøen.

Dyrelivet i ørkenen omfatter blant annet den sjeldne saigaantilopen (*Saiga tatarica*) og ørkenvaranen *Varanus griseus* som kan bli opptil 1,6&nbsp;meter lang. Det finnes også baktriahjort, villsvin, przewalskihest og asiatisk villesel. Av fugler finnes fasaner, stortrappe og kongeørn. Det er opprettet to store verneområder i Kysylkum; Kysylkum naturreservat på 101&nbsp;000&nbsp;km², opprettet i 1971 i Bukhara-provinsen, og Djeyran naturreservat på 51&nbsp;450&nbsp;km², beliggende rundt 40&nbsp;km sør for Bukhara. 

## Økonomi
Lokalbefolkningen bruker de enorme områdene i Kysylkum som beiteområder for husdyr, for det meste sauer, baktriakameler og dromedarer.

I Kysylkum finnes betydelige forekomster av gull, uran, kobber, aluminium og sølv, foruten  naturgass og olje. Utbyggingen av det mest produktive gullfeltet ved Muruntau begynte tidlig på 1970-tallet. De viktigste sentrene for gruve- og smelteindustrien i regionen er Navoi, Zarafshan og Uchkuduk. Gassindustrien er sentrert rundt Gazli og Mubarek.

## Referanser


## Eksterne lenker
* Fotos fra Kyzylkum
Åke

:*For den norske kansleren fra 1200-tallet, se [[Åke kansler]]*

**Åke** er et svensk mannsnavn med flere mulige opprinnelser. Det kan være:
* en moderne form av det norrøne navnet *Áki*, som var en kjæleform av **anu<small>R</small>*, «far».
* en svensk form av *Achatius*, en latinsk form av det hebraiske navnet *Achaz*, «Herren eier».
* en moderne form av det germanske middelaldernavnet *Anicho*, dannet av *ano*, «forfar».
Navnet har i noen tilfeller også blitt mistolket til å være relatert til svenske *åka*, «kjøre». *Åke* har norsk, svensk og finsk navnedag 8. mai. *[[Åge]]* er en norsk og dansk form av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Åke Berg (f. 1946), norsk bildekunstner
* Åke Edwardson (f. 1953), svensk krimforfatter

## Referanser


## Eksterne lenker
*
Kobbefjorden

**Kobbefjorden** er navnet på flere fjorder i Norge: 

*Kobbefjorden (Svalbard) &ndash; en fjord på Spitsbergen på Svalbard. 
*Kobbefjorden (Måsøy) &ndash; ein fjord i Måsøy kommune i Finnmark.
*Kobbefjorden (Hammerfest) &ndash; en fjord på Sørøya i Hammerfest kommune i Finnmark.
Eliud Kipchoge

**Eliud Kipchoge** (født 1984) er en kenyansk langdistanseløper.

Kipchoges første mesterskap var VM 2003 i Paris, der han vant meter foran favoritten Hicham El Guerrouj. El Guerrouj fikk imidlertid revansje under OL 2004 i Athen, der han vant løpet mens Kipchoge endte på tredjeplass.

Kipchoge kom utenfor prispallen ved VM 2005 i Helsingfors, hvor han ble nummer fire. I 2006 ble han tredjemann på &nbsp;meter under innendørs-VM i Moskva. Under VM 2007 kom Kipchoge på sølvplass etter Bernard Lagat, og han tok også sølv under OL i 2008 etter Kenenisa Bekele. 16. september 2018 satte han ny verdensrekord i maraton med tiden 2.01,39 i Berlin.

12. oktober 2019 ble Kipchoge førstemann som løp maraton på under to timer. Ved hjelp av følgebil med lasermarkering, syklende drikkestasjon og en stor gruppe fartsholdere løp han inn til tiden 1:59:40 i Praterparken i Wien. Ettersom løpet ble gjennomført med hjelp, telles ikke tiden som offisiell verdensrekord. 

I 2021 representerte han Kenya på maraton under Sommer-OL 2020 i Tokyo, og vant gullmedalje. 25. september 2022 satte han ny verdensrekord i maraton med tiden 2.01,09 i Berlin Marathon.

## Referanser


## Eksterne lenker
*
Kobbefjorden (Svalbard)

**Kobbefjorden** er en fjord på vestkysten øya Danskøya i det nordvestre Spitsbergen, Svalbard. Den har tidligere blitt kalt *Robbe Bay*, *Port St. Pierre* og *Copenhavre Bay*. Fjorden har navn etter  selarten kobbe. Den er om lag 3,5&nbsp;km lang og 1,5–2&nbsp;km bred. I fjorden ligger øya *Postholmen*, hvor hvalfangstskip gikk innom og la igjen og hentet post. Fjellene omkring er bratte, men ikke særlig høye (Svedbergfjellet 300m, Wellmankollen 351 m, Ballongkollen 279 m). Kobbefjorddalen fortsetter østover fra fjordbotten. Fjorden og fjellene rundt har verken isbreer eller morener.

## Historie
Etter at briten Henry Hudson i 1607 oppdaget store bestander av hvalross, sel og hval rundt Svalbard, strømmet britiske og nederlandske fangstskuter til øygruppen. Fram til 1811 ble det mest fanget hvalross, men deretter ble hvalfangsten dominerende. I 1614 utforsket nederlenderne *Mauritius Bai* (dagens Smeerenburgfjorden) på andre siden av Danskøya og startet etter hvert fangst av grønlandshval. En dansk-norsk militær flåtedemonstrasjon i 1615 ble operativt sett relativt mislykket, men medførte at dansk-norske hvalredere fra København, med kongelig støtte, i 1619 og 1620 etablerte seg i Smeerenburg på Amsterdamøya lengre nordøst, i konkurranse med nederlenderne. Sesongekspedisjonene i 1621 og 1622 ble sendt av et kongelig selskap. 

I 1623 sendte danskene opp to baskiske hvalskuter som ble jagd bort fra Smeerenburg av nederlenderne, og de dansk-norske foretakene etablerte seg da på sørkysten et stykke inn i Kobbefjorden. Trolig ødela nederlendere og briter de danske anleggene i 1624-sesongen, for året etterpå kom baskiske hvalfangere i dansk tjeneste til et Smeerenburg hvor fangstanleggene deres var ødelagt. Fra og med 1625 må Kobbefjorden ha vært danskene spermanente hvalfangstbase. Navnet *Copenhavre Bay* hadde fjorden trolig med hentydning til københavnernes etablering i 1625.

Nordenskiöld beskrev Kobbefjorden som den første fjorden som ble isfri om våren, og en fjord med en drikkevannskilde som aldri frøs til.

Kobbefjorden inngikk i Fangstfelt 23 i den norske fangstperioden som startet sent på 1800-tallet. Det var ingen en bistasjon innerst i bunnen av Kobbefjorden, etablert av fangstmannen Alfred Johansen i 1934. Hovedstasjonen som denne sorterte under lå i Kvedfjordbukta. Fra denne perioden er det funnet revefeller som i medhold av Svalbardmiljøloven er vernet.

I 1973 ble området en del av Nordvest-Spitsbergen nasjonalpark.

## Referanser


## Litteratur
* Sune Dalgård, *Dansk-Norsk Hvalfangst 1615–1660: En Studie over Danmark-Norges Stilling i Europæisk Merkantil Expansion*, G.E.C Gads Forlag 1962.
* Gustav Rossnes, *Norsk overvintringsfangst på Svalbard 1895–1940*, Norsk polarinstitutt Meddelelser nr 127 1993. .

## Eksterne lenker
* Et av kulturminnenes beskrivelse i Riksantikvarens kulturminnesøk.
* Stedets beskrivelse i *Stedsnavn på Svalbard*, Norsk polarinstitutt. 
* Kulturminneplan for Svalbard 2000–2010 
* Kristin Prestvold, Landbasert oljeutvinning av hval  - *Norsk Polarinstitutt*, mai 2009.
Kobbefjorden (Hammerfest)

**Kobbefjorden** (nordsamisk: *Gohppalvuotna*) er en fjord på Sørøya i Hammerfest kommune i Finnmark. Den er fem kilometer lang, og har innløp fra Sørøysundet mellom Ramnes og Kobbefjordneset, like ved kommunegrensa mot Hasvik. Derfra går den nordover til Sørbotnen innerst i fjorden.

Det dypeste punktet er 107&nbsp;meter og ligger omtrent midt i fjorden. Kobbefjorden har ingen bosetning.

## Referanser
Åke kansler

**Åke kansler** var en norsk kapellgeistlig og statsmann.

Herr Åke hadde muligens svensk eller dansk opphav og var senest 1293 blitt vigslet til diakon og knyttet til den kongelige kapellgeistligheten. I 1296 var han kannik ved hovedkapellet Apostelkirken i Bergen. I den islandske biskop Laurentius' saga heter det at herr Åke var magister etter universitetsstudier utenlands og en fremragende klerk som kunne gjøre rede for kirkerettslige spørsmål på både latin og norrønt mål.

Han dukker opp i kildene i 1293 som kansler for hertug Håkon og tjente ham fra 1299 som Norges rikes kansler, nære rådgiver og medlem av kongens råd. Senest fra 1306 hadde herr Åke underhold av et prebende ved Mariakirken i Oslo, hvor han i 1312 var prost med lendmanns rang, en stilling han trolig hadde allerede i 1306.

Dette i 1312 er det siste man vet om Åke. Neste kansler etter Åke var Ivar Olavsson som tiltrådte omkring 1314.

Sammen med Håkon Magnusson skapte Åke en ny og fastere kanselladministrasjon i tilknytning til Mariakirka, og la dermed grunnlag for at rikskanslerembet skulle tillegges prosten ved Mariakirka som fast ordning. Herr Åke beseglet en lang rekke hertug- og kongebrev. Han beseglet bl.a. det store privilegiebrevet til Mariakirken fra 1300.

## Referanser
Ryggefjorden (Vesterålen)

**Ryggefjorden** (nordsamisk: *Riggavuotna*) er en fjord på nordsida av Langøya i Bø i Vesterålen og Øksnes kommuner i Nordland. Den ytre delen av fjorden ligger på østsida av Nærøya i Øksnes og strekker seg 7&nbsp;kilometer sørvestover til Sør-Rygge i Bø i botn av fjorden.

Fjorden har innløp mellom Lysvågneset på Nærøya i vest og Revneset i øst. Hamnfjorden ligger nordøst for Ryggefjorden. På vestsida av Nærøya går Møklandsfjorden sørover og møter Ryggefjorden på sørsida av Nærøya. Herfra går Ryggefjorden sørover på Langøya og passerer Kråkberget på vestsida. I botn av fjorden ligger bygdene Sør-Rygge og Sommarland.

Området på sørsiden av fjorden med gårdene Kråkberget, Sommarland, Sør-Rygge og Nord-Rygge var tidligere en del av Øksnes kommune, men ble overført til Bø 1. januar 1964. 

## Referanser
Eidfjorden

:*For andre fjorder med lignende navn, se [[Eidsfjorden]].*

**Eidfjorden** er den innerste delen av Hardangerfjorden, og strekker seg 28 kilometer østover fra enden av Utnefjorden og starten på Sørfjorden. Eidfjorden ligger i kommunene Ullensvang, Ulvik og Eidfjord i Vestland.

Den innerste delen av fjorden heter Simadalsfjorden. På sørsida av fjorden ligger bygdene Ringøy og Bjotveit. På andre sida av fjorden ligger Djønno. Litt lenger inn i fjorden på nordsida ligger Vangsbygdi og rett øst for dette ligger Bruravik. Fra Bruravik gikk det ferge over til Brimnes på sørsida. Dette fergesambandet var en del av veien mellom Bergen og Oslo over Hardangervidda (riksvei 7). I 2013 ble fergen erstattet av Hardangerbrua. Ved Bruravik går Osafjorden nordøstover. Den ytterste delen av Osafjorden blir også kalt Bagnsfjorden. Videre innover gjør Eidfjorden en stor sving, først nordover og så sørover og inn til tettstedet Eidfjord. Fra Eidfjord går Simadalsfjorden, som er de siste 4&nbsp;km av Hardangerfjorden.

## Referanser


## Eksterne lenker
*
Rita Tori

**Marguerite Thoresen**, kjent under artistnavnet **Rita Tori**, (født 17. juni 1908 i Shanghai, død 16. august 1967 i Oslo) var en norsk danser og koreograf som ble ansett som landets ledende i tiden før den andre verdenskrig.

## Oppvekst og utdannelse
Thoresen vokste opp i Shanghai der faren Olaf Thoresen (1870-1937) drev A/S Det Oversøiske Compagnie (stiftet 1899, konkurs 1921), i Kina under navnet *Ku Ti Sang*. Hun studerte ballett fra femårsalder, også i London og Paris, blant annet under Ljubov Jegorova.

## Debut som danser
Hun debuterte ved operaen i Monte Carlo (1930) i en oppsetning av Michel Fokine, hans egen *[[Les Sylphides]]*.

Med artistnavnet Rita Tori ble hun med i René Blum's Theatre du Ballets Russes de Monte Carlo, en av to avdelinger som videreførte ensemblet etter Sergei Diaghilevs bortgang.

## Dansepedagog og koreograf i Oslo
Hun kom til Oslo og startet sin egen Rita Toris ballettskole i 1936; dette var Norges første rene ballettskole. I det første elevkullet fantes blant andre de to søstrene Alice Mürer Siem og Henny Mürer. I årenes løp ble flere av landets ledende dansere utdannet hos Rita Tori. Skolens første oppsetning var Michael Fokines *[[Les Sylphides]]* (1940).

Mot slutten av den andre verdenskrig satt Rita Tori fengslet på Grini fangeleir.

Etter frigjøringen fortsatte hun danseskolen, samt koreograferte blant annet Nationaltheatrets oppsetning av Ludvig Holbergs *Mascarade* og *[[Reisen til Julestjernen]]*, ved Chat Noir og Det Norske Teater.  

Til Norsk Operaselskaps første oppsetning (september 1950), hadde Tori koreografert George Gershwins *[[Porgy and Bess]]* (med Eva Haalke og finske Heikki Ensio) og Måneskinnssonaten (med Mette Møller).

Fra 1953 koreograferte Tori oppsetninger for Den Norske Ballett, en videreføring av Ny Norsk Ballett under ledelse av Gerd  Kjølaas. Etter at den modernistiske Louise Brown meldte overgang til London, fant Tori å kunne bidra. Den første oppsetningen som Tori koreograferte etter Browns avreise var *[[Les Sylphides]]*, og oppdragene fortsatte så lenge de var klassiske (som *Pas Gracieux,* av Georges Bizet), også etter den siste oppsetningen i mars 1958, da balletten skulle bli en del av Den Norske Opera & Ballett. Med sine egne elever på rollelisten satte Rita Tori opp en full tre-akters *[[Coppelia ou la Poupée animée|Coppelia]]* på Det Nye Teater i april 1959, med gjestende Anne Borg som Svanhilda, Rolf Daleng som Frants og Rolf Sand som Coppelius.

## Utmerkelser
* Kongens fortjenstmedalje i gull i 1967

## TV-dokumentar
I 1987 sendte NRK programmet *Rita Tori, en pioner i norsk ballett*.

## Litteratur

* 
## Referanser


## Eksterne lenker
*
Qiao Guanhua

**Qiao Guanhua** (kinesisk: 乔冠华, pinyin: *Qiáo Guānhuá*, født 28. mars 1913 i Yancheng i provinsen Jiangsu i Kina, død 22. september 1983) var en kinesisk diplomat og politiker. Han var Folkerepublikken Kinas utenriksminister fra 1976 til 1978. 

Han er også kjent under navnet *Yu Huai*. Han studerte ved Tsinghuauniversitetet i Beijing, og ble medlem av Det kinesiske kommunistparti i 1939. 

## Referanser
Eidsfjorden (Åfjord)

**Eidsfjorden** er en del av Skråfjorden i Åfjord kommune i Trøndelag. Fjorden er 4&nbsp;kilometer lang, og går fra Grimstadøya nordøstover til det smale sundet Straumen. Videre innover fortsetter Skråfjorden under navnet Grytfjorden.

Fjorden er oppkalt etter Dragseidet på sørsida av fjorden. Eidet er rundt 300&nbsp;meter bredt og fører over Dragseidvågen i Åfjorden, som går parallelt med Skråfjorden. 

Fv50 går langs sørøstsida av fjorden. 

## Referanser
Ŭ

**Ŭ** (u med breve) er først og fremst en bokstav oppfunnet av L.L. Zamenhof som den 26. bokstaven i esperantos alfabet, og har verdien /u̯/. I esperanto brukes dette tegnet vanligvis kun sammen med *a*, *e* eller *o* i diftongene *aŭ*, *eŭ* og *oŭ*. Bokstaven brukes bare helt unntaksvis først i ord, og da hovedsakelig fremmedord som begynner med lyden /w/ (som ikke finnes på esperanto).

*Ŭ* har også vært brukt som alternativ skrivemåte for bokstaven *ú* i belarusisk i den tiden da dette språket ble skrevet med latinske tegn.

*Ŭ* brukes dessuten i transskribering av språkene bulgarsk, khmer, koreansk, tadsjikisk og usbekisk.

## Se også
*Ĉ
*Ĝ
*Ĥ
*Ĵ
*Ŝ
Gerd Kjølaas

**Gerd Kjølaas** (1909–2000) var en norsk ballettdanser, koreograf og pedagog, kjent som pådriver for fridans og av Gunnar Brunvoll benevnt *den norske balletts mor*.

## Liv og virke
Hun var utdannet i Kristiania under Inga Jacobi, i Dresden under Gret Palucca, og ved Royal Academy of Dancing i London, der hun etterhvert studerte hos Kurt Jooss, hvis ensemble *Ballet Jooss* hun turnerte med verden over (1946–1947).  I Norge debuterte hun i hjembyen Trondheim som danser og koreograf (1931) og drev egen frilansskole (1931–1936).

Hun startet sammen med Louise Browne ensemblet Ny Norsk Ballett, som produserte over femti oppsetninger (1948–1954). Sammen med Rita Tori videreførte hun virksomheten som Den Norske Ballett (1954–1957). Dette ensemblet dannet i sin tur grunnlaget for opprettelsen av Den Norske Operas ballettensemble i 1950-årene.

Kjølaas lagde koreografier for blant annet Nationaltheatret, Folketeatret og Det Norske Teater.

## Koreografi
* *Mot ballade* (1945).  Basert på et stykke av Hans E. Kinck.  Landets første egenutviklede oppsetning til musikk av Tore Sinding
* *Veslefrikk med fela* (1953).  Ble den første norske dansefilm.
* *Markisen*
* *Uredd*
* *Tyrihans*
## Utgivelser
* *Fridans* (1946).  Første norske dansebok.
* *Dans, ropte livet* (1998)

## Premier
* Oslo bys kulturstipend 1968
* Kongens fortjenstmedalje i gull 1969
* Senter for Dansekunsts Ærespris 1995

## Minnesmerker
Gerd Kjølaas’ plass utenfor Dansens Hus i Oslo er oppkalt etter Kjølaas.

## Referanser


## Eksterne lenker

* Gerd Kjølaas i Sceneweb
Eidsfjorden (Askvoll)

:*For andre fjorder med samme navn, se [[Eidsfjorden]].*

**Eidsfjorden** er en fjordarm av Stongfjorden i Askvoll kommune i Sogn og Fjordane. Den går i sørlig retning, og er rundt 3,5 kilometer lang. Fjorden begynner mellom Holmen i vest og Korsneset i øst. I fjordbotnen ligger gården Nordeidet. Herfra er det bare 500&nbsp;meter over eidet til Kylleren, en liten poll på nordsida av Dalsfjorden. Fjordsidene er bratte og går opp til 400&nbsp;moh på vestsiden og over 600&nbsp;meter i øst.

Riksvei 609 går langs østsida av fjorden.

## Referanser
Eidsfjorden (Sogndal)

:*For andre fjorder med samme navn, se [[Eidsfjorden]].*

**Eidsfjorden** er en arm av Sogndalsfjorden, på nordsida av Sognefjorden i Sogndal kommune i Sogn og Fjordane. Den strekker seg tre kilometer rett østover, og har innløp mellom Kjørnes i nord og Djupeviki i sør. Innerst i fjorden ligger bygda Eide, som fjorden er oppkalt etter.

Riksvei 5 går langs nordsida av fjorden. På sørsida går Fv214.

## Referanser
Eidsfjorden (Vaksdal)

:*For andre fjorder med samme navn, se [[Eidsfjorden]].*

**Eidsfjorden** er en fjordarm av Indre Osterfjorden i Vaksdal kommune i Hordaland. Den strekker seg 4,5&nbsp;km nordøstover til Eidslandet, nordøst for Osterøy. Fjorden har innløp mellom Bylganeset i vest og Hesjedalsfossen i øst. Det er ingen andre bosetninger langs fjorden enn Eidslandet innerst i fjordbunnen.

Fylkesvei 569 går langs hele østsida av fjorden. 

## Referanser
Eidsfjorden (Farsund)

:*For andre fjorder med samme navn, se [[Eidsfjorden]].*

**Eidsfjorden ** er en fjordarm på sørsida av Listafjorden i Farsund kommune i Agder.  Fjorden ligger på nordsida av Lista. Den er fire kilometer lang og har innløp ved Elleholman, mellom Vikholmen i sør og Filleholmen i nord. Herfra går den rett østover. Den innerste 1,5 kilometer lange delen av fjorden er langt smalere enn resten og består av to poller, Indrepollen og Ytrepollen. De grunne sandbankene som skiller pollene fra hverandre, og fra fjorden utenfor, ble mudret i flere omganger mellom 1887 og 1927.

På sørsida av fjorden ligger bygda Elle. Langs fjorden ligger ellers flere gårder: På nordsida gardsområdet Skagen, som nå er fraflyttet. Her var mye fiskeaktivitet i gamle dager. Innerst i fjorden Duvoll og Kjørvika, og utover på sørsida ligger Knustad og Sigersvoll. Fv652 går langs sørsiden av Indre Pollen.

Nord for innløpet ligger Fedafjorden og Strandsfjorden. Fra Duvoll i fjordbotnen går Listeidet over til fjorden Framvaren på østsida. Det er båttrekk over eidet om sommeren.

Eidsfjorden ble tidligere kalt for Varen (gn. liten fjord), og var en del av en viktig ferdselsåre som gikk innenfor Listahalvøyas værharde kyst.

## Referanser
Hans Luber

**Hans Luber** (født 15. oktober 1893. død 15. oktober 1940)  var en tysk stuper som deltok i de olympiske lekene i Stockholm i 1912.

Luber vant en olympisk sølvmedalje i stuping under OL 1912 i Stockholm. Han kom på andreplass i konkurransen i sviktstup bak sin landsmenn Paul Günther. Det var totalt atten deltakere fra sju nasjoner som deltok i konkurransen som ble avholdt 8. – 9. juli 1912.

Luber deltok også i de andre to stupøvelsene i tårnstup, men han klarte ikke å kvalifisere seg til finalerundene.

## Referanser


## Eksterne lenker
*
Kurt Behrens

**Kurt Behrens** (1884–1928) var en tysk stuper som deltok i de olympiske lekene i London i 1908 og Stockholm i 1912.

Behrens vant en olympisk sølvmedalje i stuping under OL 1908 i London. Han kom på andreplass i konkurransen i sviktstup bak sin landsmenn Albert Zürner.

Fire år senere, under 1912 kom han på tredjeplass bak sine landsmenn Paul Günther og Hans Luber. Det var totalt atten deltakere fra sju nasjoner som deltok i konkurransen som ble avholdt 8.–9. juli 1912. Behrens deltok også i de andre to stupøvelsene i tårnstup men han klarte ikke å kvalifisere seg til finalerundene.

## OL-medaljer
*  1908  London – Sølv i stuping, sviktstup 3 meter  Tyskland
*  1912  Stockholm –  Bronse i stuping, sviktstup 3 meter Tyskland

## Eksterne lenker
*
Frydenbergbakken (Oslo)

**Frydenbergbakken** (1–25, 10–32) er en sidevei til Frydenbergveien på Frydenberg i bydel Grünerløkka i Oslo. Det er gangforbindelse videre til Hasleveien.

Veien har navn etter gården Frydenberg, tidligere Søndre Hasle, med hovedhus på Frydenbergveien 37.

Veien går i hovedsak parallelt med Gjøvikbanen med rekkehus på begge sider. Den eldre hagebyen Hasleby fra 1912 (adresser til Hasleveien og Fjordgløttveien, arkitekter Christian Morgenstierne og Arne Eide) er her utvida med nyere boliger (ferdig 1987, arkitekter HRTB, landskapsarkitekt Per Gustavsson). Prosjektet var i 2006 et av tre nominerte til Oslo kommunes pris for god byarkitektur.

## Litteratur
* 

## Eksterne lenker
*